OpenLLM-France/wikimedia huggingface dataset:
# Cacatua de les Salomó

La cacatua de les Salomó (Cacatua ducorpsii) és una espècie d'ocell de la família dels cacatuids (Cacatuidae) que habita boscos i medi urbà de les illes Salomó orientals.

## Referències

* ↑ Comissió dels Noms dels Ocells en Català. Diccionari dels ocells del món: Ocells no passeriformes. Fundació Barcelona Zoo; Institut Català d'Ornitologia; TERMCAT, Centre de Terminologia
# Chang Heng (cràter)

Chang Heng és un cràter d'impacte localitzat a la cara oculta de la Lluna, a menys d'un diàmetre al nord-est del cràter Fleming.
* Localització de Chang Heng (inferior esquerra de la imatge)
* Cràters satèl·lit
* Fotografía de la misión Lunar Reconnaissance Orbiter
La vora d'aquest cràter està una mica erosionada, amb un parell de petits cràters al llarg de la vora nord i altres impactes de mida reduïda ubicats al llarg de les vores sud i est. El sòl interior conté un petit cràter força centrat, que abasta aproximadament un terç del diàmetre de Chang Heng.

## Cràters satèl·lit

Per convenció aquests elements són identificats en els mapes lunars posant la lletra en el costat del punt central del cràter que està més proper a Chang Heng.
| Chang Heng | Coordenades | Diàmetre |
| C | 20° 24′ N, 114° 00′ E﻿ / ﻿20.4°N,114.0°E﻿ / 20.4; 114.0﻿ (Chang Heng C) | 25 km |

## Referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.

## Vegeu també

* Llista de cràters lunars
* Selenografia
# José Carvajal Hué

José Carvajal Hué (Màlaga, 8 d'octubre de 1835 - Madrid, 4 de juny de 1899) va ser un polític, advocat, economista, empresari, escriptor i periodista espanyol, ministre d'Hisenda i d'Estat durant la Primera República per un breu període.

## Biografia

Orfe de pare des de nen, la seva mare el va enviar a estudiar a França, formant-se a Bordeus primer, i completant els seus estudis mercantils i d'idiomes entre 1845 i 1851 a París. Al seu retorn a Espanya, atès que els estudis francesos no eren reconeguts, va treure el Batxiller i es va doctorar en Dret en la Universitat de Salamanca. Instal·lat a Màlaga va exercir el seu treball com a economista i comptable en diferents empreses i va fundar una Academia de la Juventud, germen del que seria després el Cercle Democràtic.
Àvid en els negocis, va ser consolidant una sòlida posició econòmica, sent un dels principals accionistes en la Companyia de Ferrocarrils Andalusos per a l'explotació de la naixent línia ferroviària Ronda-Màlaga, al mateix temps que cofundà la Caixa d'Estalvis de Ronda.
Les seves activitats empresarials el van aproximar a figures de la política com Antonio Cánovas del Castillo i, sobretot, a Emilio Castelar, del qual va ser un seguidor fervent. Va participar des de Màlaga activament en la Revolució de 1868 que va posar fi al regnat d'Isabel II. Durant el Sexenni Revolucionari va ser un destacat militant republicà, escollit com a diputat en les Corts Generals a les eleccions generals espanyoles d'abril de 1872.
En proclamar-se la república en 1873, es va incorporar al gabinet com a Sotssecretari de Governació, sota la presidència d'Estanislau Figueras. Al juny de 1873 va ser nomenat Ministre d'Hisenda, càrrec que va ocupar fins a setembre d'aquest mateix any. Substituït Figueras per Castelar, aquest el va nomenar ministre d'Estat, càrrec que va exercir fins al final de la república amb el cop d'estat del general Pavía.
Restaurada la monarquia en Alfons XII, va seguir sent diputat fins a 1893, si bé es va retirar poc després de la vida política centrant la seva activitat en els negocis, com a articulista de premsa i jurista.
Va ser membre de la Reial Acadèmia de Jurisprudència i Legislació, de l'Ateneo de Madrid i degà del Col·legi d'Advocats de Madrid.

## Enllaços externs

* La fuerza del talento (I), lavozdigital.es, 22 de novembre de 2008.
* González Hidalgo, José Luis: José Carvajal y Hué y el mitin del Teatro de La Alhambra de Madrid. Isla de Arriarán: revista cultural y científica, ISSN 1133-6293, Nº. 10, 1997, pags. 199-208. Disponible en PDF.
# Victoria Tower Gardens

Els Jardins de la Torre Victòria (oficialment Victòria Tower Gardens en anglès) és un parc públic al llarg de la riba nord del Tàmesi, a Londres.
Com el seu nom ho suggereix és adjacent a la Torre Victòria en el cantó suroccidental del Palau de Westminster. El parc s'estén cap al sud des del palau fins al Pont Lambeth, entre Millbank i el riu.
# Dibuix d'"El Día"

El Dibuix d'"El Día", és una obra particularment interessant dins el corpus d'El Greco, perquè és l'únic dibuix conegut de la seva etapa italiana, es troba en molt bon estat de conservació, i l'únic que no és de temática religiosa.

## Introducció

A l'estiu o la tardor de l'any 1570, El Greco va abandonar Venècia, i va arribar a Roma el novembre d'aquest mateix any. No se sap l'itinerari que va seguir, però com a mínim va passar per Parma i per Florència. En la seva estança a aquesta darrera ciutat, el mestre cretenc va tenir ocasió d'estudiar i/o copiar les estàtues de la tomba de Julià de Mèdici a la Capella funerària dels Mèdici, de la Basílica de San Lorenzo, a Florència.

## Temàtica de l'obra

Aquest dibuix copia un model en fang de "Il Giorno" de Michelangelo Buonarroti, integrada en la tomba de Julià de Mèdici a Florència. Aquest model en fang va ser citat per Alessandro Vittoria l'any 1563 en el taller de Tintoretto.

## Anàlisi de l'obra

La inscripció "Domenico Greco" de la part inferior del centre està escrita per la mà de Giorgio Vasari, qui va morir l'any 1574. Aquesta inscripció és el millor fonament de l'atribució a El Greco.
Llapis i ploma; 602 x 348 mm.; Staatliche Graphische Sammlung; Múnic;
En aquesta obra, el jove cretenc, tracta l'escultura del "Dia" de les tombes Mèdici de Michelangelo a Florència. Però interpreta l'escultura d'un home jacent d'una manera completament nova. Giorgio Vasari (1511-1574) posseïa aquest dibuix en la seva col·lecció, que va crear paral·lelament amb el seu llibre Le vite de' più eccellenti pittori, scultori e architettori (Le Vite) , la primera història de l'art d'Europa. Per això va enriquir el dibuix amb la inscripció "Domenico Greco", un enquadrament i un ombrejat blau.

## Referències i enllaços externs

* 1 2 Wethey, Harold E. Obra citada, p. 165.
* ↑ Álvarez Lopera, José. op. cit., p. 29.
* ↑ Marías, Fernando. op. cit., p. 77.
* ↑ Gudiol, José. Obra citada, p. 318.
* ↑ «El Greco; Variation über Michelangelos „Giorno“» (en alemany). Staatliche Graphische Sammlung München. Arxivat de l'original el 2019-10-11. [Consulta: 11 octubre 2019].

## Bibliografia

* Wethey, Harold Edwin; El Greco y su Escuela (Volumen-II) ; Ediciones Guadarrama; Madrid-1967
* Marías, Fernando; El Greco, Historia de un pintor extravagante ; Editorial Nerea; ISBN 978 84 15042 65 5
* Álvarez Lopera; El Greco, La obra esencial ; Editorial Sílex; Madrid-2014; ISBN 978 84 7737 8600
* Gudiol, José; Doménikos Theotokópoulos, El Greco; Ediciones Polígrafa, S.A.; Barcelona-1982; ISBN 84 343 0031 1
# Colón (moneda)

El colón és la moneda usada en dos estats de l'Amèrica Central: Costa Rica i El Salvador.
* Colón costa-riqueny (ISO 4217: CRC)
* Colón salvadorenc (ISO 4217: SVC) –des del 2001 substituït pel dòlar dels Estats Units; vegeu dolarització
El colón costa-riqueny es divideix en 100 céntimos, mentre que el salvadorenc es divideix en 100 centavos.
La forma plural és la mateixa que la de l'espanyol, colones, si bé en català també se sol utilitzar el plural colons.
El nom de la moneda commemora el nom del descobridor d'Amèrica, Cristòfol Colom, anomenat Colón en espanyol, llengua oficial dels dos països que la utilitzen.

## Símbol del colón

Tant els colones de Costa Rica com d'El Salvador tenen el mateix símbol, ₡, que en Unicode s'escriu U+20A1 i, segons la representació decimal, 8353.
Viccionari
# Cacatua negra cuagroga

La cacatua negra cuagroga o cacatua negra de cua groga (Zanda funereus) és una espècie d'ocell de la família dels cacatuids (Cacatuidae) que habita zones boscoses d'Austràlia, al sud de Queensland, nord-est de Victòria i sud d'Austràlia Meridional.

## Referències

* ↑ Comissió dels Noms dels Ocells en Català. Diccionari dels ocells del món: Ocells no passeriformes. Fundació Barcelona Zoo (Zoo de Barcelona); Institut Català d'Ornitologia; TERMCAT, Centre de Terminologia
* ↑ Cacatua negra de cua groga al TERMCAT Rev. 24/06/2012
# Ceràmica letona

La ceràmica letona (en letó: Latvijas keramika o Latvijas podniecība), és una de les formes d'art més antigues del país, es remunta al neolític. La «ceràmica de Latgàlia» (Latgales keramika) és el subconjunt més conegut de la ceràmica de Letònia. La regió oriental de Latgàlia és també el productor més prolífic d'aquesta mercaderia.
Com a regla general, la ceràmica de Letònia es caracteritza per una absència de patrons o dissenys, s'utilitzen colors sòlids i degradats. Tradicionalment s'utilitzen tons de terra (ocres, verds, marrons, etc.); tanmateix, es troben artesans que utilitzen colors brillants a les seves peces úniques. L'esmalt clapat i d'altres -que recorden a la ceràmica japonesa i els seus esmalts- són característiques de la ceràmica de Letònia.

## Prehistòria

Al neolític la coneguda Cultura de la ceràmica de la pinta (4200 aC- 2000 aC) que es va estendre per tot el territori de l'actual Letònia, deriva el seu nom de la característica de la ceràmica de l'època, atuells decorats amb impressions d'un objecte similar a una pinta. La cultura de Narva va abastar tot el territori de l'actual Estònia i Letònia, així com parts de Lituània i Rússia occidental.
Aquesta ceràmica es divideix en els següents períodes:
* primerenc (Ka I, c. 4200 aC - 3300 aC aproximadament)
* típic (Ka II, c. 3300 aC. - 2700 aC. aproximadament)
* tardà (Ka III, c. 2800 aC. - 2000 aC. aproximadament).
Tanmateix, les dates de radiocarboni calibrat per a alguns fragments de ceràmica trobats a l'Istme de Carèlia donen dates per entre el 5600 aC. i el 2300 aC.

## Ceràmica de Latgàlia

Alguns dels tipus d'atuells característics de la ceràmica de Latgàlia són:
* vāraunieks: olla per cuinar,
* medaunieks: pot per a mel,
* sloinīks: olla per a conserves de fruites,
* kerne: pot per a la crema agra,
* laks: recipient per a l'emmagatzematge d'oli,
* vainas piena: pot per a llet de vaca,
* kazelnieks: olla de llet de cabra,
* pārosis: recipient per portar menjar al camp,
* bļoda: bol,
* kruze: gerra per a la cervesa o la llet.
Algunes peces de terrisseria de Latgàlia no estan relacionades amb els aliments, per exemple els svilpaunieks (xiulet amb forma d'au), svečturis (palmatories), plats decoratius i possiblement d'altres articles per satisfer les demandes més contemporanis.

## Galeria

* Vāraunieks
* Medaunieks
* Sloinīki
* Ķērne
* Ļaks
* Piena pods
* kazelnieks
* Pārosis
* Bļoda
* Bļoda
* Krūze
* Krūze

## Referències

* ↑ Timofeev, V. I.; Zaitseva, G. I.; Lavento, M.; Dolukhanov, P.; Halinen, P. «The Radiocarbon Datings of the Stone Age - Early Metal Period on the Karelian Isthmus» (en anglès). Geochronometria. Editorial Board [Gliwice, Polonia], 23, 2004, pàg. 93-99. Arxivat de l'original el 2007-08-03. ISSN: 1897-1695. OCLC: 652358498 [Consulta: 12 febrer 2015]. Arxivat 2007-08-03 a Wayback Machine.
* ↑ Pujāts, Jānis. Latgales keramika. Rēzekne:Latgales kultūras centra izdevniecība, 2002, pp. 20-26 (letó)

## Vegeu també

* Museu de Porcellana de Riga
# Vaillantella cinnamomea

Vaillantella cinnamomea és una espècie de peix de la família dels balitòrids i de l'ordre dels cipriniformes.
És un peix d'aigua dolça, demersal i de clima tropical.
Es troba a Àsia: Indonèsia.

## Referències

* ↑ The Taxonomicon (anglès)
* 1 2 FishBase (anglès)
* ↑ Kottelat, M. i A.J. Whitten, 1996. Freshwater fishes of Western Indonesia and Sulawesi: additions and corrections. Periplus Editions, Hong Kong. 8 p.
* ↑ Kottelat, M. i E. Widjanarti, 2005. The fishes of Danau Sentarum National Park and the Kapuas Lakes area, Kalimantan Barat, Indonesia. Raffles Bull. Zool. Supplement (13):139-173.
* ↑ Catalogue of Life (anglès)

## Enllaços externs

* AQUATAB (txec)
* ION (anglès)
# Ricardo Cortez

Ricardo Cortez (Nova York, 19 de setembre de 1900 - Nova York, 28 d'abril de 1977) va ser un actor i director de cinema estatunidenc d'origen austríac.

## Biografia

Nascut Jacob Krantz a Nova York de pares austríacs i hongaresos emigrats als Estats Units, treballava com a missatger de Wall Street abans d'anar cap al cinema. La Paramount el va contractar pel seu físic seductor de Latin lover per assegurar el relleu de Rodolfo Valentino, però Cortez mai arribarà a la seva notorietat. Va fer el seu debut al cinema mut en el moment mateix que els inicis americans de la Greta Garbo, amb qui va co-protagonitzar la pel·lícula Torrent (1926). Amb l'adveniment del cinema sonor va ser relegat a papers secundaris en pel·lícules menors que no exploten tot el seu potencial com a actor. Va començar a dirigir a finals dels anys 1930 abans de sortir del cinema a finals dels anys 1950 i tornar a Wall Street com banquer.
Va estar casat amb l'actriu del cinema mut Alma Rubens des del 1926 fins a la seva mort el 1931, i era el germà gran de Stanley Cortez, que també va fer carrera al cinema com a Director de fotografia.

## Filmografia parcial
### Com a actor

* 1923: Hollywood de James Cruze
* 1923: Children of Jazz de Jerome Storm
* 1923: The Call of the Canyon de Victor Fleming
* 1924: Feet of Clay de Cecil B. DeMille
* 1924: The Next Corner de Sam Wood
* 1924: A Society Scandal d'Allan Dwan
* 1924: Argentine Love d'Allan Dwan
* 1925: The Spaniard de Raoul Walsh
* 1926: Torrent de Monta Bell: Don Rafael Brull
* 1926: The Eagle of the Sea de Frank Lloyd
* 1926: The Sorrows of Satan, de D.W. Griffith
* 1927: Mockery de Benjamin Christensen: capità Dimitri
* 1927: The Private Life of Helen of Troy d'Alexander Korda
* 1931: Illicit d'Archie Mayo: Price Baines
* 1931: Ten Cents a Dance de Lionel Barrymore: Bradley Carlton
* 1930: Montana Moon de Malcolm St. Clair: Jeffrey 'Jeff' Pelham
* 1932: Symphony of Six Million de Gregory La Cava: Dr. Felix 'Felixel' Klauber
* 1932: Flesh de John Ford: Nicky
* 1932: Thirteen Women de George Archainbaud: Sergent de policia Barry Clive
* 1932: The Phantom of Crestwood de J. Walter Ruben: Gary Curtis
* 1933: Midnight Mary de William A. Wellman: Leo Darcy
* 1933: Torch Singer d'Alexander Hall i George Somnes: Tony Cummings
* 1934: Wonder Bar de Lloyd Bacon i Busby Berkeley: Harry
* 1934: Mandalay de Michael Curtiz
* 1934: A Lost Lady d'Alfred E. Green: Frank Ellinger
* 1935: Special Agent de William Keighley: Alexander Carston
* 1936: The Walking Dead de Michael Curtiz: Nolan
* 1946: The Locket de John Brahm: Drew Bonner
* 1958: L'últim hurra (The Last Hurrah) de John Ford: Sam Weinberg

### Com a director

* 1939: Heaven with a Barbed Wire Fence
* 1939: The Escape
* 1939: Chasing Danger
* 1939: Inside Story
* 1940: City of Chance
* 1940: Free, Blonde and 21
* 1940: Girl in 313

## Notes

* ↑ Moltes biografies diuen que va néixer a Viena (Àustria).

## Referències

* ↑ «Cortez biography», 15-03-2017.
# Alto Bío-Bío

Alto Bío-Bío és una comuna xilena a la província homònima (Regió del Bío-Bío) a 89,4 km (55,55 milles) a l'est de Los Ángeles i Ralco és el centre administratiu de la comuna, i 597,3 km (371,14 milles) al sud de la ciutat de Santiago. D'acord amb les dades del cens INE del 2002, Alto Bío-Bío tenia 7.027 habitants i una àrea de 2.124,6 km². Normalment s'hi accedeix des del costat est de la carretera Panamericana en Los Ángeles i també connecta la comuna amb la resta del país.

## Referències

* ↑ ine.cl División territorial de Chile (PDF) [Consulta: 12 juliol 2016] (en castellà)

## Enllaços externs

* Lloc web de la Municipalitat d'Alto Bío-Bío (en castellà)
# Dendrometria

La dendrometria és la ciència que estudia la mesura de les dimensions dels arbres, la forma, l'estimació del volum i del creixement dels arbres i les masses forestals. Denomina l'operació de mesurar el diàmetre dels arbres per part de l'ecòleg, el silvicultor o qui comercia amb fusta. Per extensió, amb aquest terme també es designa l'operació de mesurar, per diversos mitjans, certes característiques físiques quantificables dels arbres o de les masses forestals:
* diàmetre,
* alçada, volum (volum de fusta)
* gruix de l'escorça,
* forma,
* edat,
* naturalesa, condició i el volum o el diàmetre de la fusta morta.
A continuació, es pot produir i valors mitjans, mínims i màxims per al diàmetre i la mida, densitat, factor d'esveltesa mitjana ... Aquests valors són d'interès econòmic, sinó que també pot ajudar a avaluar l'estat de conservació del medi ambient i millorar la planificació de la gestió forestal.

## Aspectes econòmics

La dendrometria té una sortida econòmica amb taxes de cuba i d'interès forestal i ecològic per al gestor (avaluació de la dinàmica i augment de la productivitat, la distància en relació als indicadors de «bon estat ecologic», l'ecocertificació, l'avaluació d'absorció o embornals de carboni, etc.).

## Eina per les mesures dendromètriques

Diferents eines de càlcul o mesurament de l'alçada dels arbreso gruix o cubicació dels arbres. També hi ha dispositius per a les mesures dendromètriques completes (alçada, projecció i perfil de copa, perfils tronc), per exemple, la tecnologia Field-Map (aquesta tecnologia també és adequada per a la creació de cubicació).

## Galeria d'imatges

* Modelització de l'alçada de l'arbre (mòdul de Field-Map Inventory Analyst) per a l'estimació de les dades que falten de l'alçada
* El programari Stem Analyst utilitzat per l'estimació del volum de fusta en funció de la qualitat dels arbres en peu, suports i fins i tot masses forestals.

## Referències

* ↑ «Dendrometria». Diccionari de la llengua catalana de l'IEC. Institut d'Estudis Catalans.
* ↑ «Inforets - CHAPITRE 2 : La mesure de la hauteur des arbres». [Consulta: 21 agost 2024].
* ↑ «Inforets - CHAPITRE 1 : La mesure de la grosseur des arbres». [Consulta: 21 agost 2024].
* ↑ «Inforets - Formules de cubage». [Consulta: 21 agost 2024].
* ↑ Field-Map, un outil de terrain pour estimer les peuplements forestier, Pecheur, A-L; Bartoli; M, Müller, P; La forêt privée, No 315 septembre - octobre 2010

## Vegeu també

* Dendrocronologia
* Meristemes
* Arbre, escorça, bosc, silvicultura
* Indústria de la fusta
* Al·lometria de l'arbre
* Field-Map - tecnologia per a mesures dendromètriques
* Cub de fusta
* Bio-trituradora

## Enllaços externs

* Cours de dendrométrie de Jean Yves MASSENET, Lycée forestier de Mesnieres en Bray (F)
# Comunitat de comunes de Vallet

La Comunitat de comunes de Vallet (en bretó Kumuniezh-kumunioù Gwaled) és una estructura intercomunal francesa, situada al departament del Loira Atlàntic a la regió País del Loira però a la Bretanya històrica. Té una extensió de 128,26 kilòmetres quadrats i una població de 19.469 habitants (2010).

## Composició

Agrupa 6 comunes :
* Vallet
* La Boissière-du-Doré
* La Chapelle-Heulin
* Mouzillon
* Le Pallet
* La Regrippière

## Vegeu també

* Intercomunalitats del Loira Atlàntic

## Enllaços externs

* Comunitat de comunes de Vallet Arxivat 2014-06-30 a Wayback Machine.
* (francès) (bretó) Geografia de Bretanya : portal geogràfic, cartogràfic i estadístic
# Campionat d'Europa de trial (desambiguació)

«Campionat d'Europa de trial» té aquests significats:
# Jornades Ornitològiques

De l'1 al 4 de maig de 1997 tingueren lloc al Palau Montcada de Fraga (Baix Cinca) i al Castell dels Montcada de Mequinensa (Baix Cinca) les Primeres Jornades Ornitològiques de les Terres Catalanes.
Presidides pel pioner de l'ornitologia catalana contemporània Salvador Maluquer i Maluquer i per en Joaquim Maluquer i Sostres, autor del llibre "Els Ocells de les Terres Catalanes". Van ser inaugurades pels naturalistes Martí Boada i Guillem Chacon Cabas, que fou el seu coordinador. I hi van participar per primera vegada a la història ornitòlegs de la Catalunya Nord, el Principat, la Franja de Ponent, el País Valencià, les Illes Balears i l'Alguer.
Els pioners i les noves generacions de l'ornitologia contemporània d'aleshores a les nostres terres es trobaren per primera volta per parlar-ne de fauna, territori i identitat. Durant quatre dies es van plantejar mesures per un acostament entre els ornitòlegs de l'àmbit català i el reforçament de programes i accions conjuntes per la recerca i la salvaguarda dels aucells i el medi natural dels diferents territoris (ací teniu les conclusions Arxivat 2011-10-19 a Wayback Machine.). Es va fer també un reconeixement a la tasca de l'ornitòleg alguerès Antoni Torre de l'Institut d'Estudis Catalans a l'Alguer i fou destacada la presència d'organitzacions com la Institució Catalana d'Història Natural, la Societat Valenciana d'Ornitologia i el Grup Ornitològic Balear, així com el desaparegut Centre Català d'Ornitologia. Les Jornades Ornitològiques van incloure, ensems, el primer Fòrum de Turisme Ornitològic, el Birding Fòrum, avantsala del Primer Congrés de Turisme Ornitològic que tingué lloc 10 anys després a la vila de Seròs (Segrià). Organitzat per l'Oficina Catalana de Turisme Ornitològic, el Patronat de Turisme de la Diputació de Lleida i la Universitat Catalana d'Estiu de Ciències de la Natura.
# Valary Jemeli Aiyabei

Valary Jemeli Aiyabei (Kenya, 8 de juny de 1991) és una atleta internacional de llarga distància keniana especialitzada en mitja marató i en la marató.
Va guanyar la Marató de València en desembre de 2016, aconseguint la millor marca en territori espanyol de la distància, batent el rècord femení de la prova amb un temps de 2:24:48, en possessió de la namíbia Beata Nandjala Naigambo amb un temps de 2.26:57, assolit l'any 2015.
Al maig de 2017 va fer marca personal a la BMW Berlin Marathon amb un temps de 2:20:53, quedant en tercera posició. En 2017 va guanyar la Volkswagen Prague Marathon amb un temps de 2:21:57 i en setembre de 2018 va guanyar la Marató de Pequín amb un temps de 2:21.38.

## Millors marques

| Disciplina | Temps | Lloc | Data |
| Mitja marató | 1:07:50 | Praga | 1 d'abril de 2017 |
| 30 quilòmetres | 1:38:19 | Praga | 7 de maig de 2017 |
| Marató | 2:20:53 | Berlín | 24 de setembre de 2017 |

## Referències

* 1 2 3 4 «Valary JEMELI | Profile | iaaf.org». [Consulta: 2018-12-05T07:45:13Z].
* ↑ S.L, EDICIONES PLAZA. «MARATÓN VALENCIA|La keniana Valary Aiyabei pulveriza el récord del Maratón de Valencia» (en castellà). [Consulta: 2018-12-05T08:01:28Z].
* ↑ «Aiyabei aconsegueix un espectacular rècord de la prova a la Marató de València» (en catalan). [Consulta: 2018-12-05T08:55:14Z].
* ↑ «RRM Online Guide». [Consulta: 2018-12-05T08:46:35Z].
* ↑ johnvaselyne. «Valary Aiyabei makes history at Beijing Marathon» (en anglès), 16-09-2018. Arxivat de l'original el 2018-12-05. [Consulta: 2018-12-05T08:22:58Z].